華人

「華人」其定義出處 1.中華民族後裔2.旅居各國其中華民族後裔 《國語辭典》 1.中國儂2.中國血統其番國公民  《現代漢語詞典》  漢族 《海外華人百科全書》
300px|thumb|全球華人分布地圖
華人（平話字：Huà-ìng；英語：Ethnic Chinese），廣義𡅏，是東亞中國地區民族其後裔，也就是中華民族後裔。文獻裏勢是講「華人其定義會中分廣義共狹義兩芘，廣義其華人是對有中國血統其儂其統稱，狹義其華人是專門指許価已經掏着外國國籍其番客，復號𡅏華裔」。敆中國也有講海外華人、外國華人、外籍華人。中華民族由野価民族組成，共西洋種族其概念儥同樣。「華」是中國其代稱。西晉前後江統其《徙戎論》裏勢，華人共中國人（中國儂）、秦人（秦儂）、漢人（漢儂）其含義蜀樣《通典》：「自蔥嶺、于闐之東，燉煌、酒泉、張掖之間，華人來往非少。」。唐朝以後，華人也號𡅏唐人（平話也號𡅏唐儂）。滿族建立清朝以後，華人伓啻漢族，故包括有其乞漢化其少數民族。遘滿清尾、民國初，華人共華僑都掏𡅏指旅居大清境外其清國儂，含義無差別。敆有其漢語語境臺中，「華人」者詞對應「洋人」，仱「中國人」（中國儂）是對應「外國人」（外國儂）。今旦日，住着海外其，㑚有中華人民共和國國籍，一般號𡅏華僑，如果是中華民國國籍其，就按政治取向其不同，吿伊華僑或且臺僑。但是敆有其前後，為了方便，會使「華僑華人」這樣款其稱呼，無做國籍其分別。仱今旦日各國華人分佈著世界200芘國家共地區，儂數會遘6000㡬萬。其中，東南亞華人數量佔海外其華人總數其蜀半以懸；其次是北美。也有已經落地生根其海外華人轉遘自家其祖籍地定居。

介覷
中國儂 (Dṳ̆ng-guók-nè̤ng)
中華民族 (Dṳ̆ng-huà mìng-cŭk)
番客 (huăng-káh)

參考資料

分類:華人